pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.ทำหนังสือถึงคมนาคม กำกับขนส่งสาธารณะเข้มมาตรการ COVID Free Setting ป้องกันการแพร่โควิด 19
วันพุธที่ 29 ธันวาคม 2564
สธ.ทําหนังสือถึงคมนาคม กํากับขนส่งสาธารณะเข้มมาตรการ COVID Free Setting ป้องกันการแพร่โควิด 19
ลัดกระทรวงสาธารณสุขทําหนังสือถึงกระทรวงคมนาคม ขอให้กํากับกิจการขนส่งสาธารณะปฏิบัติตามมาตรการ COVID Free Setting อย่างเข้มงวด เพื่อสร้างความปลอดภัย
ปลัดกระทรวงสาธารณสุขทําหนังสือถึงกระทรวงคมนาคม ขอให้กํากับกิจการขนส่งสาธารณะปฏิบัติตามมาตรการCOVID Free Setting อย่างเข้มงวด เพื่อสร้างความปลอดภัย ลดความเสี่ยงการแพร่ระบาดของโรคโควิด 19 ในช่วงเทศกาลปีใหม่ที่มีการเดินทางจํานวนมาก โดยเฉพาะการเดินทางด้วยรถปรับอากาศ หากใช้เวลาเกิน 4 ชั่วโมง ขอความร่วมมือประชาชนตรวจ ATK ก่อนเดินทาง และมีการพักรถเพื่อระบายอากาศ
วันนี้ (29 ธันวาคม 2564) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า ช่วงเทศกาลปีใหม่ 2565 ประชาชนมีการเดินทางกลับภูมิลําเนาและเดินทางท่องเที่ยวจํานวนมาก เพื่อให้เกิดความปลอดภัยในการเดินทางและลดความเสี่ยงการแพร่ระบาดของโรคโควิด 19 กระทรวงสาธารณสุขจึงทําหนังสือถึงกระทรวงคมนาคม เพื่อขอให้ควบคุมกํากับบริการขนส่งสาธารณะให้เป็นไปตามมาตรการCOVID Free Setting โดยเน้นทําความสะอาดจุดสัมผัสร่วมต่างๆ ทุก 1-2 ชั่วโมง เช่น โต๊ะ เก้าอี้ ราวบันได เคาน์เตอร์จําหน่ายตั๋วโดยสาร เป็นต้น จัดจุดบริการเจลแอลกอฮอล์อย่างเพียงพอ ส่วนยานพาหนะให้ทําความสะอาดทุกรอบก่อนและหลังบริการ ผ้าห่ม ปลอกหมอนต้องเปลี่ยนใหม่ กําจัดขยะทุกเที่ยวโดยสาร พิจารณาจัดที่นั่งไม่ให้เกิดความแออัด หากเป็นรถโดยสารปรับอากาศที่เดินทางระยะไกล ใช้เวลาเกินกว่า 4 ชั่วโมง ขอให้พักรถทุก 2-3 ชั่วโมง พร้อมปิดแอร์และเปิดประตูเพื่อระบายอากาศ
สําหรับพนักงานและผู้โดยสารต้องได้รับวัคซีนโควิด 19 ครบ 2 โดส คัดกรองความเสี่ยงก่อนเดินทางหากใช้เวลาเดินทางนานเกิน 4 ชั่วโมง ขอความร่วมมือผู้โดยสารตรวจATK ก่อนเดินทางเพื่อเพิ่มความปลอดภัย ตลอดเวลาที่เดินทางต้องสวมหน้ากากอนามัย งดเสิร์ฟและรับประทานอาหารบนรถ ล้างมือบ่อยๆ หลังมีการใช้อุปกรณ์ที่มีการสัมผัสร่วมกัน เมื่อเดินทางถึงจุดหมาย ขอให้อาบน้ําเปลี่ยนเสื้อผ้าทันที ซึ่งหากทุกคนร่วมมือกันปฏิบัติตามนี้ จะช่วยให้การเดินทางช่วงปีใหม่เกิดความปลอดภัย ลดความเสี่ยงการแพร่ระบาด และเมื่อกลับมาทํางานหลังเทศกาลปีใหม่ ขอให้หน่วยงาน องค์กรต่างๆ ใช้แนวทางการทํางานที่บ้าน 7 วัน หรือมีการตรวจคัดกรองก่อนกลับเข้าทํางาน
*********************************** 29 ธันวาคม 2564
รัฐบาลไทย-ข่าวทำเนียบรัฐบาล-งานศิลปาชีพประทีปไทย OTOP ก้าวไกลด้วยพระบารมี ปี 2565
วันอังคารที่ 16 สิงหาคม 2565
งานศิลปาชีพประทีปไทย OTOP ก้าวไกลด้วยพระบารมี ปี 2565
วันศุกร์ที่ 12 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนประชาชนเที่ยวชมงาน “ศิลปาชีพประทีปไทย OTOP ก้าวไกลด้วยพระบารมี ปี 2565”
ซึ่งจัดขึ้นภายใต้แนวคิด “ผ้าทอไทย สายใยแห่งพระเมตตา สร้างอาชีพปวงประชาอย่างยั่งยืน”
เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
โดยมีการจัดแสดงและจําหน่ายสินค้าผ้าไทย สินค้า OTOP
และผลงานหัตถศิลป์จากผู้ประกอบการทั่วประเทศไทยรวมกว่า 2,000 ราย เช่น ชุดราตรีแฟชั่นผ้าไทย จาก
จ.นครราชสีมา เครื่องประดับเพชรซีก จากกลุ่มชุบเงินชุบทองในโครงการศิลปาชีพบ้านยางน้อย
จ.อุบลราชธานี และกระเป๋างานผ้าของชนเผ่าอาข่า ผู้สนใจชมงานได้ตั้งแต่วันนี้ (12) – 20 ส.ค.2565
ที่อาคารชาเลนเจอร์ 1-3 ศูนย์แสดงสินค้าและการประชุม อิมแพ็ค เมืองทองธานี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การใช้สิทธิโครงการคนละครึ่ง ระยะที่ 4 ในช่วง 3 วันแรกที่ผ่านมา
วันพฤหัสบดีที่ 3 กุมภาพันธ์ 2565
การใช้สิทธิโครงการคนละครึ่ง ระยะที่ 4 ในช่วง 3 วันแรกที่ผ่านมา
โครงการคนละครึ่ง ระยะที่ 4 ณ วันที่ 3 กุมภาพันธ์ 2565 ณ เวลา 15.00 น. มีผู้ใช้สิทธิจํานวน 11.51 ล้านราย โดยมียอดการใช้จ่ายรวม 3,782.9 ล้านบาท แบ่งเป็นเงินที่ประชาชนจ่าย 1,913 ล้านบาท และรัฐร่วมจ่าย 1,869.9 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการคนละครึ่ง ระยะที่ 4 (โครงการฯ) ที่ได้เปิดให้ประชาชนใช้จ่ายวันแรกเมื่อวันอังคารที่ 1 กุมภาพันธ์ 2565 ที่ผ่านมาพบว่าจากข้อมูลสะสม ณ วันที่ 3 กุมภาพันธ์ 2565 ณ เวลา 15.00 น. มีผู้ใช้สิทธิจํานวน 11.51 ล้านราย โดยมียอดการใช้จ่ายรวม 3,782.9 ล้านบาท แบ่งเป็นเงินที่ประชาชนจ่าย 1,913 ล้านบาท และรัฐร่วมจ่าย 1,869.9 ล้านบาท ทั้งนี้ มีประชาชนที่กดยืนยันสิทธิเข้าร่วมโครงการคนละครึ่ง ระยะที่ 4 แล้ว จํานวน 22.62 ล้านราย จากจํานวนผู้ใช้จ่ายโครงการคนละครึ่งระยะที่ 3 จํานวน 26.35 ล้านคน และมีผู้ประกอบการเข้าร่วมโครงการคนละครึ่ง ระยะที่ 4 แล้วจํานวน 1.33 ล้านราย โดยเป็นผู้ประกอบการรายใหม่ 37 ราย
โฆษกกระทรวงการคลังได้กล่าวเพิ่มเติมว่า ขณะนี้กระทรวงการคลังได้ตรวจสอบพบหลักฐานผู้ประกอบการกระทําความผิดเงื่อนไขโครงการฯ ในลักษณะไม่มีการซื้อขายสินค้าหรือบริการจริงซึ่งกระทรวงการคลังได้มีการระงับสิทธิผู้ประกอบการดังกล่าวเรียบร้อยแล้ว และจะเข้าสู่กระบวนการตามหลักเกณฑ์ที่กําหนดและกฎหมายที่เกี่ยวข้องต่อไป ดังนั้น จึงขอให้ประชาชนและผู้ประกอบการปฏิบัติตามหลักเกณฑ์เงื่อนไขของโครงการคนละครึ่ง ระยะที่ 4 และอย่าหลงเชื่อการเชิญชวนตามโฆษณาผ่านช่องทางต่าง ๆ ของผู้ไม่หวังดีที่เสนอจะช่วยหาประโยชน์จากโครงการฯ โดยไม่ได้ทําการซื้อขายสินค้าหรือบริการจริงอย่างเด็ดขาดเพราะอาจตกเป็นเหยื่อในการสนับสนุนให้เกิดการกระทําความผิด เนื่องจากภาครัฐมีระบบการติดตามตรวจสอบพฤติกรรมหรือธุรกรรมที่ผิดปกติอย่างต่อเนื่อง ซึ่งหากพบการกระทําความผิดจะไม่สามารถเข้าร่วมโครงการฯ ได้อีก และมีโทษตามกฎหมายที่เกี่ยวข้องด้วย
ทั้งนี้ สําหรับประชาชนที่เข้าร่วมโครงการคนละครึ่ง ระยะที่ 3 แต่ยังไม่ได้กดยืนยันและเริ่มใช้จ่ายภายใต้โครงการคนละครึ่ง ระยะที่ 4 โฆษกกระทรวงการคลังได้กล่าวเชิญชวนให้ประชาชนรีบกดยืนยันสิทธิเข้าร่วมโครงการคนละครึ่ง ระยะที่ 4 ผ่านแอปพลิเคชัน “เป๋าตัง” โดยสามารถเริ่มใช้จ่ายได้ในช่วงเวลา 6.00 – 23.00 น. ของทุกวัน ตั้งแต่วันนี้จนถึงวันที่ 30 เมษายน 2565 สําหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 ขอให้เตรียมรอลงทะเบียนผ่านแอปพลิเคชัน“เป๋าตัง” หรือ ผ่านเว็บไซต์ www.คนละครึ่ง.com ได้ตั้งแต่วันที่ 10 กุมภาพันธ์ 2565
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล- กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 16 พฤศจิกายน 2564 เวลา 17.00 น. สัญจรผ่านได้ 16 สายทาง ไม่สามารถสัญจรผ่านได้ 7 สายทาง
วันอังคารที่ 16 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจําวันที่ 16 พฤศจิกายน 2564 เวลา 17.00 น. สัญจรผ่านได้ 16 สายทาง ไม่สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 16 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 23 สายทาง สัญจรผ่านได้ 16 สายทาง และไม่สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 16 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ร้อยเอ็ด พระนครศรีอยุธยา สุพรรณบุรี และนครปฐม รวม 23 สายทาง สามารถสัญจรผ่านได้ 16 สายทาง และไม่สามารถสัญจรผ่านได้ 7 สายทาง แบ่งเป็น น้ําท่วมสูง 6 สายทาง (6 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 40 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 80 เซนติเมตร (ช่วง กม. ที่ 2+050 - 3+500)
5. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 3+575 - 6+550)
6. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 5+200 - 8+530)
7. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วมสูง 45 เซนติเมตร (ช่วง กม. ที่ 0+100 - 0+800)
ทั้งนี้ ทช. ได้เร่งเข้าดําเนินการฟื้นฟูซ่อมแซมสายทางที่ได้รับผลกระทบจากอุทกภัยอย่างต่อเนื่อง พร้อมทั้งติดตั้งป้ายเตือน ป้ายแนะนําเส้นทางเลี่ยงเพื่อให้ประชาชนใช้ความระมัดระวังในการสัญจร พร้อมจัดเจ้าหน้าที่เฝ้าระวังสถานการณ์ และเตรียมพร้อมเข้าซ่อมแซมฟื้นฟูสายทางอย่างเร่งด่วน ให้ประชาชนกลับมาสัญจรได้ตามปกติอย่างสะดวกปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-มาตรการสำหรับร้านอาหาร/เครื่องดื่ม ในห้างสรรพสินค้า
วันอาทิตย์ที่ 22 สิงหาคม 2564
มาตรการสําหรับร้านอาหาร/เครื่องดื่ม ในห้างสรรพสินค้า
วันเสาร์ที่ 7 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกมาตรการสําหรับร้านอาหารและเครื่องดื่มในห้างสรรพสินค้า ศูนย์การค้า คอมมูนิตี้มอลล์ หรือสถานประกอบการที่คล้ายกัน เพื่อป้องกันการระบาดของโรคโควิด-19 โดยให้ร้านอาหาร หรือ เครื่องดื่มสามารถเปิดจําหน่ายได้ในรูปแบบการสั่งผ่านระบบออนไลน์ โทรศัพท์ หรือบริการช่วยเหลือของร้านค้าในการจัดส่ง เพื่อไม่ให้ผู้บริโภคยืนรอหน้าร้าน และหลีกเลี่ยงการสัมผัสกับร้านค้าโดยตรง โดยให้ผู้จัดการศูนย์การค้า จัดเตรียมสถานที่สําหรับรับคําสั่งซื้อ บริเวณซุปเปอร์มาร์เก็ต หรือ สถานที่ที่เหมาะสม ซึ่งมีบริเวณพักคอยที่สามารถเว้นระยะห่างได้ และให้ร้านค้านําอาหารไปส่งผู้ซื้อ ณ จุดที่เตรียมพื้นที่ไว้ดังกล่าว ทั้งนี้เพื่อไม่ให้เกิดความแออัดจนเสี่ยงต่อการแพร่ระบาดของโรคโควิด-19
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สนั่นไร่มันโคราช ! "จุรินทร์” ประกาศเดินหน้าประกันรายได้มันสำปะหลัง ปี 3 ตั้งเป้าคลอดยุทธศาสตร์มันสำปะหลังไทย "ชูตลาดจีนมีอนาคต"
วันจันทร์ที่ 21 มิถุนายน 2564
สนั่นไร่มันโคราช ! "จุรินทร์” ประกาศเดินหน้าประกันรายได้มันสําปะหลัง ปี 3 ตั้งเป้าคลอดยุทธศาสตร์มันสําปะหลังไทย "ชูตลาดจีนมีอนาคต"
วันที่ 19 มิถุนายน 2564 เวลา 15.00 น.
นายจุรินทร์ ลักษณวิศิษฏ์
หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ คุณหญิงกัลยา โสภณพานิช รัฐมนตรีช่วยว่าการกระทรวงศึกษาธิการ พบปะเกษตรกรผู้ปลูกมันสําปะหลังและตรวจเยี่ยมโรงแป้งมันสําปะหลังบริษัทสงวนวงษ์อุตสาหกรรม จํากัด อําเภอเมือง จังหวัดนครราชสีมา
นายจุรินทร์ กล่าวว่า
ดีใจกับพี่น้องชาวไร่มันสําปะหลังที่นี่ ได้ราคามาตรฐาน 2.30-2.50 ที่เชื้อแป้ง 25% ถือว่าราคาพอไปได้และถ้าเมื่อไหร่ราคาตกต่ํากว่า 2.50 บาทจะมีตัวช่วยคือนโยบายประกันรายได้ชาวไร่มันสําปะหลัง ซึ่งเป็นนโยบายของตนเพราะตนเป็นหัวหน้าพรรคประชาธิปัตย์ และนโยบายนี้เป็นนโยบายที่พรรคประชาธิปัตย์เสนอก่อนเข้าร่วมรัฐบาล โดยนโยบายประกันรายได้เกษตรกร ประกอบด้วยพืช 5 ชนิด มีข้าว ยางพารา ปาล์มน้ํามัน ข้าวโพดและมันสําปะหลัง ทําให้พี่น้องมีหลักประกัน ถ้าราคาตกต่ํากว่า 2.50 บาทจะมีส่วนต่างทําให้มีรายได้ 2 ทาง ตราบเท่าที่พรรคประชาธิปัตย์ยังเป็นพรรคร่วมรัฐบาลเราจะผลักดันนโยบายประกันรายได้เกษตรกรชาวไร่มันต่อไป โดยทํามา 2 ปีแล้วปีนี้จะเป็นปีที่ 3 และจะเดินหน้าต่อไปโดยตนจะนําเรื่องเข้าเสนอต่อคณะรัฐมนตรีสําหรับปีที่ 3 นี้
นายบุญมา พลภักดี ตัวแทนเกษตรกร กล่าวว่า ขอขอบคุณท่านรองนายกฯที่ช่วยให้เกษตรมีรายได้ 3 ทาง จากการแปรรูปมันสําปะหลัง โครงการประกันรายได้มันสําปะหลังและจําหน่ายสินค้าจากมันสําปะหลัง จากนั้นได้สาธิตการใช้เครื่องสับมันขนาดย่อมที่นายจุรินทร์ได้อนุมัติโครงการมอบเครื่องสับมันขนาดย่อมให้แก่เกษตรกรชาวไร่มันสําปะหลังไปก่อนหน้านี้
หลังจากนั้น นายจุรินทร์ได้ให้สัมภาษณ์ว่า การทํายุทธศาสตร์มันสําปะหลังไทย จะรวมทุกเรื่องไม่เฉพาะนวัตกรรม แต่รวมถึงกระบวนการผลิตต้นน้ําจนถึงการตลาดปลายน้ํา ครบวงจรคาดว่าไม่เกิน 6 เดือนถึง 1 ปี จะประกาศยุทธศาสตร์มันสําปะหลังไทยได้ เพื่อใช้เป็นยุทธศาสตร์แม่บทในการพัฒนาอย่างเป็นรูปธรรมต่อไป รัฐบาลต้องเข้ามาช่วยสนับสนุนในการวิจัยและพัฒนาต่อยอดเป็นสินค้ามูลค่าสูง เกษตรมูลค่าสูงได้ พรรคประชาธิปัตย์สนับสนุนแนวทางนี้
ซึ่งผลได้จะตกกับเกษตรกรและประเทศโดยรวมในการส่งสินค้ามูลค่าสูงออกไปจําหน่ายในต่างประเทศนํารายได้เข้าประเทศ โดยตลาดใหญ่ของมันสําปะหลังอยู่ที่ประเทศจีน โดยหลักตลาดจีนมี 2 ส่วน คือประเทศไทยเข้าเฉพาะตลาดเอทานอลเป็นหลักแต่ยังมีตลาดอาหารสัตว์ที่เรายังไม่ได้เข้าไปเชิงลึกยังสามารถเข้าไปได้อีก และมีอีกหลายมณฑลที่มีความต้องการ ตลาดจีนยังเป็นตลาดใหญ่ที่มีอนาคตสําหรับมันสําปะหลังไทย นอกจากนี้ยังมีตลาดยุโรป นิวซีแลนด์ออสเตรเลีย ที่สามารถนํามันสําปะหลังไปทําเป็นอาหารสัตว์ได้ เราต้องขยายองค์ความรู้ในการนํามันสําปะหลังไปผสมเป็นอาหารสัตว์ซึ่งบางประเทศไม่ใช้มันสําปะหลัง ต้องไปประชาสัมพันธ์และเจาะตลาดต่อไปในอนาคต
สําหรับการตรวจเยี่ยมลงพื้นที่ครั้งนี้ โดยมี นายบุณยฤทธิ์ กัลยาณมิตร ปลัดกระทรวงพาณิชย์ นายกอบชัย บุญอรณะ ผู้ว่าราชการจังหวัด นครราชสีมา เข้าร่วมด้วย พร้อมทั้งนายบุณย์ธีร์ พานิชประไพ เลขานุการรัฐมนตรีว่าการกระทรวงพาณิชย์ นางวรรณภรณ์ เกตุทัต ผู้ตรวจราชการกระทรวงพาณิชย์ นายวัฒนศักดิ์ เสือเอี่ยม อธิบดีกรมการค้าภายใน นายกีรติ รัชโน อธิบดีกรมการค้าต่างประเทศ ร่วมด้วย
รัฐบาลไทย-ข่าวทำเนียบรัฐบาล-สธ.เผยรพ.บุษราคัม-ศูนย์นิมิบุตร ดูแลผู้ป่วยโควิดเต็มศักยภาพ
วันเสาร์ที่ 14 สิงหาคม 2564
สธ.เผยรพ.บุษราคัม-ศูนย์นิมิบุตร ดูแลผู้ป่วยโควิดเต็มศักยภาพ
กระทรวงสาธารณสุข เผย ขณะนี้โรงพยาบาลบุษราคัม และศูนย์แรกรับและส่งต่อนิมิบุตร ดูแลผู้ป่วยโควิด 19 ทั้งกลุ่มสีเหลืองและสีแดงเต็มศักยภาพ ส่วนต่างจังหวัดแนวโน้มพบผู้ติดเชื้อเพิ่ม ขอความร่วมมือประชาชนเดินทางเท่าที่จําเป็น เน้นมาตรการป้องกันตนเอง
กระทรวงสาธารณสุข เผย ขณะนี้โรงพยาบาลบุษราคัม และศูนย์แรกรับและส่งต่อนิมิบุตร ดูแลผู้ป่วยโควิด 19ทั้งกลุ่มสีเหลืองและสีแดงเต็มศักยภาพ ส่วนต่างจังหวัดแนวโน้มพบผู้ติดเชื้อเพิ่ม ขอความร่วมมือประชาชนเดินทางเท่าที่จําเป็น เน้นมาตรการป้องกันตนเองอย่างเข้มงวด พร้อมทั้งขยายจุดฉีดที่รพ.สต.ให้ประชาชนเข้าถึงวัคซีนมากขึ้น
วันนี้ (14 สิงหาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ถึงสถานการณ์โรคโควิด 19 ว่า วันนี้มีผู้ติดเชื้อรายใหม่ 22,086 ราย หายป่วยกลับบ้าน 23,672 ราย เสียชีวิต 217 รายซึ่งเป็นแนวโน้มที่ดีว่ามีผู้หายป่วยมากขึ้น อย่างไรก็ตาม ขณะนี้โรงพยาบาลทุกสังกัดยังคงมีผู้ป่วยโควิด 19 รับการรักษาเต็มศักยภาพ โดยเฉพาะผู้ป่วยอาการปานกลาง (สีเหลือง) และผู้ป่วยอาการหนัก (สีแดง) โดยในส่วนของโรงพยาบาลบุษราคัมรับผู้ป่วยโควิด 19 เข้ามารักษาเพิ่มขึ้นอย่างต่อเนื่อง ข้อมูล ณ วันที่ 13 สิงหาคม 2564 มีผู้ป่วยทั้งสิ้น 3,473 ราย ในจํานวนนี้เป็นผู้ป่วยอาการปานกลางถึงค่อนไปทางหนัก 3,334 ราย และผู้ป่วยอาการหนัก 139 ราย ต้องใช้ออกซิเจนอัตราไหลสูง 132 ราย และใส่เครื่องช่วยหายใจ 7 ราย ส่วนศูนย์แรกรับและส่งต่อนิมิบุตร มีการรับผู้ป่วยไว้ดูแลถึง 211 ราย ในจํานวนนี้เป็นผู้ป่วยอาการปานกลาง 85 ราย และอาการหนัก 19 ราย เนื่องจากการหมุนเวียนผู้ป่วยกลุ่มสีเหลืองและสีแดงยังทําได้จํากัด
นายแพทย์เกียรติภูมิ กล่าวต่อว่า สําหรับสถานการณ์ในส่วนภูมิภาคมีแนวโน้มพบผู้ติดเชื้อเพิ่มขึ้น จากการเดินทางกลับภูมิลําเนา รวมถึงการติดเชื้อในครอบครัว สถานที่ทํางาน สถานประกอบการ และชุมชน จึงขอความร่วมมือให้ประชาชนเดินทางเท่าที่จําเป็น พร้อมทั้งเคร่งครัดมาตรการป้องกันตนเอง สวมหน้ากากอนามัย เว้นระยะห่าง หลีกเลี่ยงสถานที่เสี่ยง/แออัด ส่วนผู้ที่เป็นกลุ่มเสี่ยง ได้แก่ ผู้สูงอายุ 60 ปีขึ้นไป ผู้ป่วย 7 กลุ่มโรคเรื้อรัง และหญิงตั้งครรภ์ 12 สัปดาห์ขึ้นไป ขอให้ไปฉีดวัคซีนป้องกันโควิด 19 ตามที่สถานพยาบาลนัดหมาย เพื่อลดโอกาสเกิดอาการรุนแรงและเสียชีวิต ทั้งนี้ได้ให้ขยายจุดฉีดที่โรงพยาบาลส่งเสริมสุขภาพตําบลเพื่อให้กลุ่มเสี่ยงและประชาชนทั่วไปเข้าถึงวัคซีนได้มากขึ้น
*********************************** 14 สิงหาคม 2564
รัฐบาลไทย-ข่าวทำเนียบรัฐบาล-ก.อุตฯ แจงราคาน้ำตาลทรายยังไม่มีการเปลี่ยนแปลง พร้อมติดตามสถานการณ์อย่างใกล้ชิด ไม่ให้เกิดภาวะน้ำตาลในประเทศขาดแคลน
วันเสาร์ที่ 23 กรกฎาคม 2565
ก.อุตฯ แจงราคาน้ําตาลทรายยังไม่มีการเปลี่ยนแปลง พร้อมติดตามสถานการณ์อย่างใกล้ชิด ไม่ให้เกิดภาวะน้ําตาลในประเทศขาดแคลน
ก.อุตฯ แจงราคาน้ําตาลทรายยังไม่มีการเปลี่ยนแปลง
พร้อมติดตามสถานการณ์อย่างใกล้ชิด ไม่ให้เกิดภาวะน้ําตาลในประเทศขาดแคลน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า การกําหนดราคาน้ําตาลทรายในส่วนของกระทรวงอุตสาหกรรม ณ ขณะนี้ยังไม่มีการเปลี่ยนแปลง โดยราคาน้ําตาลทรายขาวและน้ําตาลทรายขาวบริสุทธิ์หน้าโรงงานที่ใช้ในการคํานวณราคาอ้อย ฤดูการผลิตปี 2564/65 ยังคงราคาเดิมอยู่ที่ 17.25 บาท/กิโลกรัม และ 18.25 บาท/กิโลกรัม ตามลําดับ ส่วนการประกาศกําหนดราคาน้ําตาลเพื่อจําหน่ายในประเทศสําหรับฤดูการผลิตปี 2565/66 ขณะนี้สํานักงานคณะกรรมการอ้อยและน้ําตาลทรายอยู่ระหว่างการรวบรวมข้อมูลต้นทุนการผลิตอ้อยและต้นทุนการผลิตน้ําตาลทราย และจะมีการประชุมเพื่อดําเนินขั้นตอนการกําหนดราคาในประเทศอีกครั้งหนึ่งตามองค์ประกอบของการคํานวณราคาที่เปลี่ยนแปลงไป อย่างไรก็ตาม กระทรวงอุตสาหกรรมจะติดตามสถานการณ์กลไกราคาน้ําตาลอย่างใกล้ชิดเพื่อไม่ให้เกิดผลกระทบต่อผู้บริโภค และขอยืนยันว่าปีนี้มีปริมาณน้ําตาลมากเพียงพอที่จะไม่เกิดการขาดแคลนอย่างแน่นอน ในเรื่องนี้ได้สั่งการให้ปลัดกระทรวงอุตสาหกรรม และสํานักงานคณะกรรมการอ้อยและน้ําตาลทรายให้เข้าไปดูแลและติดตามสถานการณ์เพื่อไม่ให้เกิดผลกระทบกับผู้บริโภค
รัฐบาลไทย-ข่าวทำเนียบรัฐบาล-ดีอีเอส พบ 80% ข่าวปลอมส่งท้ายกลางปีมุ่งบิดเบือนข่าวสารราชการ/นโยบายรัฐ
วันเสาร์ที่ 2 กรกฎาคม 2565
ดีอีเอส พบ 80% ข่าวปลอมส่งท้ายกลางปีมุ่งบิดเบือนข่าวสารราชการ/นโยบายรัฐ
ดีอีเอส พบ 80% ข่าวปลอมส่งท้ายกลางปีมุ่งบิดเบือนข่าวสารราชการ/นโยบายรัฐ
ดีอีเอสสรุปผลการมอนิเตอร์สถานการณ์รอบสัปดาห์สุดท้ายมิ.ย. 65พบ8ใน10อันดับข่าวปลอมที่ได้รับความสนใจมากสุดอยู่ในกลุ่มนโยบายรัฐ/ข่าวสารทางราชการ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์และรับแจ้งข่าวปลอมประจําสัปดาห์ระหว่างวันที่24-30มิ.ย.65โดยศูนย์ต่อต้านข่าวปลอม มีจํานวนข้อความที่เข้ามาทั้งหมด11,677,059ข้อความคัดกรองแล้วพบข้อความที่ต้องดําเนินการตรวจสอบ(Verify)จํานวน243ข้อความรวมเรื่องที่ต้องดําเนินการตรวจสอบ130เรื่อง
สําหรับจํานวนเรื่องที่เกณฑ์ดําเนินการตรวจสอบในสัปดาห์ส่งท้ายกลางปี65หลักๆอยู่ในกลุ่มนโยบายรัฐบาล/ข่าวสารทางราชการ/ความสงบเรียบร้อยของสังคมและกลุ่มผลิตภัณฑ์สุขภาพฯโดยมีสัดส่วนใกล้เคียงกันอย่างไรก็ตามจากข้อมูลเชิงลึก(Insight)พบว่ามีการเผยแพร่ข่าวปลอมเกี่ยวกับข่าวสารราชการและนโยบายรัฐโดยใช้หัวข้อที่คนส่วนใหญ่สนใจหรือคิดว่าตนจะได้ประโยชน์เพื่อหลอกลวงให้คนสนใจคลิกเข้ามาอ่านและแชร์จนทําให้มีจํานวน8ข่าวที่ติดอยู่ใน10อันดับข่าวปลอมคนสนใจสูงสุด
ทั้งนี้ข่าวที่มีคนสนใจสูงสุด10อันดับแรกในรอบสัปดาห์ประกอบด้วยอันดับ1เว็บไซต์จากกรมบัญชีกลางใช้เช็คสิทธิลงทะเบียนรับเงินเยียวยากลุ่มเปราะบางอันดับ2หนังสือเรียนวิชาอิสลามระบุห้ามไหว้ผู้มีพระคุณเพราะผิดหลักศาสนาอันดับ3ไปรษณีย์ไทยส่งจดหมายถึงลูกค้าให้สแกนคิวอาร์โค้ดเพื่อกรอกแบบสอบถามอันดับ4กรุงไทยส่งSMSให้ประชาชนให้สามารยื่นกู้ได้จํานวน210,000บาทผ่านลิงก์อันดับ5ธ.ออมสินเปิดตัวสินเชื่อไทรทองให้กู้1แสนบาทผ่อน700บาท
อันดับ6ออมสินปล่อยกู้ผ่านเฟซบุ๊กGthtfjfhอันดับ7บริษัทH.P.A Thailandร่วมกับธนาคารอิสลามแห่งประเทศไทยรับสมัครงานเพื่อสร้างการลงทุนถูกต้องตามกฎหมายชารีอะฮ์อันดับ8ออมสินปล่อยสินเชื่อประชาชนสุขใจวงเงินกู้200,000บาทไม่ต้องใช้คนค้ําอันดับ9เรื่องD-Koutผลิตภัณฑ์รักษาโรคเก๊าท์ช่วยลดภาวะกรดยูริกในเลือดสูงและอันดับ10สลากออมสินซื้อผ่านเพจหวยออนไลน์ได้แล้ว
“ประชาชนต้องรู้เท่าทันข่าวปลอมและมีความรอบคอบในการบริโภคข้อมูลข่าวสารที่ถูกส่งต่อกันมาทางโซเชียลเมื่อได้รับข่าวสารข้อมูลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
***************
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม เป็นประธานพิธีปิดการฝึกอบรมหลักสูตร “นักบริหารระดับสูงกระทรวงคมนาคม (นบส.คค.)” รุ่นที่ 4 พร้อมมอบวุฒิบัตรและเข็มวิทยฐานะ
วันอังคารที่ 16 สิงหาคม 2565
นายชยธรรม์ พรหมศร ปลัดกระทรวงคมนาคม เป็นประธานพิธีปิดการฝึกอบรมหลักสูตร “นักบริหารระดับสูงกระทรวงคมนาคม (นบส.คค.)” รุ่นที่ 4 พร้อมมอบวุฒิบัตรและเข็มวิทยฐานะ
...
นายชยธรรม์ พรหมศร ปลัดกระทรวงคมนาคม เป็นประธานพิธีปิดการฝึกอบรมหลักสูตร “นักบริหารระดับสูงกระทรวงคมนาคม (นบส.คค.)” รุ่นที่ 4 พร้อมมอบวุฒิบัตรและเข็มวิทยฐานะ ให้แก่ข้าราชการและพนักงานรัฐวิสาหกิจ ทั้งในและนอกสังกัดกระทรวงคมนาคม จํานวน 40 คน ในวันที่ 16 สิงหาคม 2565 ณ อาคารสโมสรและหอประชุมกระทรวงคมนาคม
นายชยธรรม์ พรหมศร ปลัดกระทรวงคมนาคม กล่าวว่า ขอแสดงความยินดีกับทุกท่านที่ผ่านการประเมินผลและได้รับวุฒิบัตร นับว่าเป็นโอกาสที่ดีอย่างยิ่งที่ทุกท่านได้เข้ารับการฝึกอบรมในหลักสูตรนี้ เพราะตลอดระยะเวลาการฝึกอบรมที่ผ่านมาถือเป็นช่วงเวลาที่มีค่า ควรแก่การเรียนรู้เพื่อที่จะก้าวไปสู่การเป็นนักบริหารในระดับที่สูงขึ้นต่อไป การรับฟังวิทยากรผู้มีประสบการณ์ จะมีส่วนช่วยให้ได้รับประสบการณ์ สามารถมองเห็นภาพอนาคตของกระทรวงคมนาคมและทิศทางของประเทศ ด้วยศักยภาพของทุกท่านจะช่วยพัฒนากระทรวงคมนาคม ให้สามารถรองรับภารกิจในการพัฒนาประเทศได้อย่างยั่งยืน นําความรู้ที่ได้รับทั้งจากในและนอกห้องเรียนมาปรับใช้กับการปฏิบัติงาน ซึ่งสิ่งที่จําเป็นสําหรับการเป็นนักบริหารที่ดี คือ ความสามารถ ในการพัฒนาความรู้ให้มีความทันสมัย เพื่อรองรับการเปลี่ยนแปลงในบริบทของสังคม ปฏิบัติตนให้เป็นแบบอย่างที่ดีแก่ผู้ใต้บังคับบัญชา นอกจากนี้ยังต้องมีความสามารถในการผลักดันการดําเนินการด้านคมนาคม ให้มีความสะดวก ปลอดภัย ตรงเวลา ในราคาสมเหตุสมผล อันจะเป็นผลดีต่อตนเอง องค์กร และประเทศชาติ ขอให้ตระหนักอยู่เสมอว่าทุกท่านเป็นกําลังสําคัญในการขับเคลื่อนกระทรวงคมนาคม และประเทศชาติ
ทั้งนี้ การดําเนินโครงการฝึกอบรมหลักสูตร “นักบริหารระดับสูงกระทรวงคมนาคม (นบส.คค.)” รุ่นที่ 4 มีข้าราชการและพนักงานรัฐวิสาหกิจ ทั้งในและนอกสังกัดกระทรวงคมนาคม เข้าร่วมโครงการทั้งสิ้น 40 คน ประกอบด้วย บุคลากรจากส่วนราชการและรัฐวิสาหกิจในสังกัดกระทรวงคมนาคม จํานวน 35 คน ได้แก่ 1) กรมเจ้าท่า จํานวน 2 คน 2) กรมการขนส่งทางบก จํานวน 4 คน 3) กรมทางหลวง จํานวน 8 คน 4) กรมทางหลวงชนบท จํานวน 10 คน 5) การรถไฟแห่งประเทศไทย จํานวน 1 คน 6) การท่าเรือแห่งประเทศไทย จํานวน 1 คน 7) การทางพิเศษแห่งประเทศไทย จํานวน 2 คน 8) การรถไฟฟ้าขนส่งมวลชนแห่งประเทศไทย จํานวน 1 คน 9) องค์การขนส่งมวลชนกรุงเทพ จํานวน 1 คน 10) บริษัท ขนส่ง จํากัด จํานวน 1 คน 11) บริษัท วิทยุการบินแห่งประเทศไทย จํากัด จํานวน 1 คน 12) บริษัท ท่าอากาศยานไทย จํากัด (มหาชน) จํานวน 1 คน 13) บริษัท รถไฟฟ้า ร.ฟ.ท. จํากัด จํานวน 1 คน และ 14) สํานักงานการบินพลเรือนแห่งประเทศไทย จํานวน 1 คน และจากหน่วยงานนอกสังกัดกระทรวงคมนาคม จํานวน 5 คน ได้แก่ 1) กระทรวงการคลัง จํานวน 2 คน 2) กระทรวงการท่องเที่ยวและกีฬา จํานวน 1 คน 3) กระทรวงอุตสาหกรรม จํานวน 1 คน และ 4) บริษัท แบงคอกเมโทร เน็ทเวิร์คส์ จํากัด จํานวน 1 คน โดยดําเนินการฝึกอบรมระหว่างวันที่ 1 มิถุนายน - 16 สิงหาคม 2565 ในรูปแบบการอบรมผ่าน Video Conference ด้วยโปรแกรม Zoom Cloud Meeting และอบรมนอกสถานที่ ณ โรงแรมมิราเคิล แกรนด์ คอนเวนชัน กรุงเทพมหานคร
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แนะศธ. เดินหน้าโครงการ “พาน้องกลับมาเรียน” พัฒนาระบบสารสนเทศทางการศึกษา ป้องกันเด็กนักเรียนหลุดออกจากระบบ ส่งเสริมโอกาสทางการศึกษาอย่างเท่าเทียม
วันอาทิตย์ที่ 1 พฤษภาคม 2565
โฆษกรัฐบาลเผย นายกฯ แนะศธ. เดินหน้าโครงการ “พาน้องกลับมาเรียน” พัฒนาระบบสารสนเทศทางการศึกษา ป้องกันเด็กนักเรียนหลุดออกจากระบบ ส่งเสริมโอกาสทางการศึกษาอย่างเท่าเทียม
โฆษกรัฐบาลเผย นายกฯ แนะศธ.เดินหน้าโครงการ “พาน้องกลับมาเรียน” พัฒนาระบบสารสนเทศทางการศึกษา ป้องกันเด็กนักเรียนหลุดออกจากระบบ ส่งเสริมโอกาสทางการศึกษาอย่างเท่าเทียม ให้ รร.เตรียมพร้อมมาตรการสาธารณสุขก่อนเปิดเรียนแบบ On Site ภาคเรียนที่ 1 กลางเดือนนี้
วันที่ 1 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะ ผอ.ศบค. มอบกระทรวงศึกษาธิการ กําชับสถานศึกษาดําเนินการตามมาตรการสาธารณสุขสําหรับสถานศึกษา ตามแนวทาง 7 มาตรการเข้ม ได้แก่ 1. ประเมิน TSC+ และรายงานผลผ่าน MOE COVID อย่างต่อเนื่อง 2. ทํากิจกรรมแบบกลุ่มย่อย Small Bubble 3. อาหารตามหลักสุขาภิบาลอาหารและหลักโภชนาการ 4. อนามัยสิ่งแวดล้อม ทั้งอากาศ ความสะอาด น้ํา ขยะ 5. School Isolation มีแผนเผชิญเหตุและซักซ้อม 6. Seal Route ดูแลการเดินทางจากบ้านไปโรงเรียน และ 7. School Pass นักเรียน ครู และบุคลากรในสถานศึกษา ได้รับวัคซีนจํานวนมากที่สุดอย่างน้อย 85% เพื่อสร้างความปลอดภัยให้กับครู นักเรียน และบุคลากรของโรงเรียน ก่อนโรงเรียนจะเริ่มเปิดภาคเรียนที่ 1 รูปแบบ On Site ในกลางเดือนนี้
ทั้งนี้ นายกรัฐมนตรียังสนับสนุนกระทรวงศึกษาธิการในการดําเนินการภายใต้โครงการ “พาน้องกลับมาเรียน” พัฒนาระบบสารสนเทศและเทคโนโลยีการจัดการศึกษา เพื่อใช้ในการจัดการศึกษา ตรวจสอบ และติดตาม การเข้าเรียนของนักเรียน รวมทั้งตรวจสอบปัญหาที่เกิดขึ้นกับนักเรียน เพื่อพิจารณาแนวทางการให้ความช่วยเหลืออย่างเร่งด่วน ทั้งยังป้องกันเด็กนักเรียนหลุดออกจากระบบ และยังเป็นการส่งเสริมโอกาสทางการศึกษาอย่างเท่าเทียม
สถานการณ์การแพร่ระบาดของโควิด – 19 วันนี้ พบผู้ป่วยติดเชื้อรายใหม่ รวม 11,535 ราย จําแนกเป็น ผู้ป่วยจากในประเทศ 11,480 ราย ผู้ป่วยมาจากต่างประเทศ 55 ราย ผู้ป่วยสะสม 2,039,049 ราย (ตั้งแต่ 1 มกราคม 2565) หายป่วยกลับบ้าน 22,022 ราย หายป่วยสะสม 1,924,384 ราย (ตั้งแต่ 1 มกราคม 2565) ผู้ป่วยกําลังรักษา 140,989 ราย เสียชีวิต 91 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,751 ราย เฉลี่ยจังหวัดละ 23 ราย อัตราครองเตียง ร้อยละ 23.4
รัฐบาลไทย-ข่าวทำเนียบรัฐบาล-เตือนทั่วไทย ฝนตกหนักถึงหนักมากหลายพื้นที่ 20 - 24 ก.ค. นี้
วันอังคารที่ 19 กรกฎาคม 2565
เตือนทั่วไทย ฝนตกหนักถึงหนักมากหลายพื้นที่ 20 - 24 ก.ค. นี้
.....
กรมอุตุนิยมวิทยา ออกประกาศแจ้งเตือนร่องมรสุมพาดผ่านภาคเหนือ ภาคตะวันออกเฉียงเหนือ และภาคกลางตอนบน ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยจะมีกําลังแรงขึ้น
.
ทําให้ประเทศไทยจะมีฝนเพิ่มขึ้น และมีฝนตกหนักถึงหนักมากพื้นที่บริเวณภาคเหนือ ภาคตะวันออกเฉียงเหนือ ภาคกลางรวมทั้งกรุงเทพมหานครและปริมณฑล ภาคตะวันออก และภาคใต้ มีผลกระทบตั้งแต่วันที่ 20 - 24 ก.ค. 65
.
ขอให้ประชาชนระวังอันตรายจากฝนตกหนักถึงหนักมากและฝนตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลากได้ สําหรับชาวเรือบริเวณทะเลอันดามันและอ่าวไทย ควรเพิ่มความระมัดระวังและหลีกเลี่ยงการเดินเรือบริเวณที่มีฝนฟ้าคะนองไว้ด้วย
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 17 พฤศจิกายน 2564 เวลา 08.30 น. สัญจรผ่านได้ 16 สายทาง ไม่สามารถสัญจรผ่านได้ 7 สายทาง
วันพุธที่ 17 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจําวันที่ 17 พฤศจิกายน 2564 เวลา 08.30 น. สัญจรผ่านได้ 16 สายทาง ไม่สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 17 พฤศจิกายน 2564 เวลา 08.30 น. ว่ามีถนนทางหลวงชนบทที่ประสบอุทกภัยในพื้นที่ 8 จังหวัด รวม 23 สายทาง สัญจรผ่านได้ 16 สายทาง และไม่สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 17 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ร้อยเอ็ด พระนครศรีอยุธยา สุพรรณบุรี และนครปฐม รวม 23 สายทาง สามารถสัญจรผ่านได้ 16 สายทาง และไม่สามารถสัญจรผ่านได้ 7 สายทาง แบ่งเป็น น้ําท่วมสูง 6 สายทาง (6 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 40 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 80 เซนติเมตร (ช่วง กม. ที่ 2+050 - 3+500)
5. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 3+575 - 6+550)
6. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 5+200 - 8+530)
7. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วมสูง 45 เซนติเมตร (ช่วง กม. ที่ 0+100 - 0+800)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-พม. จับมือ ดีอีเอส ปั้นคนรุ่นใหม่ขยายเครือข่ายอาสาสมัครดิจิทัลประจำหมู่บ้าน
วันพุธที่ 16 มีนาคม 2565
พม. จับมือ ดีอีเอส ปั้นคนรุ่นใหม่ขยายเครือข่ายอาสาสมัครดิจิทัลประจําหมู่บ้าน
พม. จับมือ ดีอีเอส ปั้นคนรุ่นใหม่ขยายเครือข่ายอาสาสมัครดิจิทัลประจําหมู่บ้าน
เมื่อวันที่ 11 มี.ค. 65เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)และนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอีเอส)เป็นประธานร่วมในพิธีแสดงความร่วมมือในการสร้างเครือข่ายอาสาสมัครดิจิทัล (อสด.) ประจําหมู่บ้าน ระหว่างกระทรวงการพัฒนาสังคมและความมั่นคงของมนุษย์ (พม.) และกระทรวงดิจิทัลเพื่อเศรษฐกิจและสังคม (ดีอีเอส) พร้อมทั้งเปิดการอบรมหลักสูตร "การพัฒนาอาสาสมัครดิจิทัล (อสด.) ประจําหมู่บ้าน" สําหรับเด็กและเยาวชน สภาเด็กและเยาวชน และประชาชน จํานวน 180 คน เพื่อเสริมสร้างสมรรถนะทักษะความรู้ด้านเทคโนโลยีดิจิทัล และสามารถนําไปใช้ประโยชน์ในการช่วยเหลือและให้คําแนะนําในชุมชนของตนเองได้อย่างเหมาะสม พร้อมทั้งขยายเครือข่ายความรู้ด้านเทคโนโลยีดิจิทัลในพื้นที่ ณ โรงแรมปรินซ์พาเลซ มหานาค กรุงเทพฯ
นายจุติกล่าวว่า โครงการนี้เป็นนโยบายของรัฐบาลที่ให้กระทรวงดีอีเอส กระทรวงศึกษาธิการ และกระทรวง พม. มาทํางานร่วมกัน เพื่อลดความเหลื่อมล้ําของคนที่ไม่มีโอกาสได้เข้าถึงเทคโนโลยีดิจิทัล นอกจากนั้น เราจะสร้างทักษะและศักยภาพ เพื่อสร้างอาชีพและรับผิดชอบต่อสังคม อีกทั้งช่วยกันต่อต้านข่าวปลอม ในขณะเดียวกัน อาสาสมัครดิจิทัลจะเป็นบุคลากรที่มีคุณค่าต่อการทํางานของภาครัฐเพื่อประชาชน ในการสํารวจและเยียวยาเพื่อให้เกิดความแม่นยํา ลดความสูญเสีย และเกิดประโยชน์สูงสุดต่อประเทศ
ทั้งนี้ สิ่งที่กระทรวงดีอีเอสได้มอบให้กับกระทรวง พม. คือการให้เบ็ดตกปลา เป็นการให้ความรู้ ในขณะที่ กระทรวง พม. มีคนที่พร้อมจะทํางานให้ รวมถึงเยาวชนที่ได้ทักษะความรู้ด้านเทคโนโลยีดิจิทัล ซึ่งเป็นความปราถนาของ พลเอก ประยุทธ์ จันทร์โอชา นายกรัฐมนตรี ที่อยากให้คนไทยมีอาชีพใหม่ๆ บนพื้นฐานวิทยาศาสตร์และเทคโนโลยี ฉะนั้น ความยั่งยืนจะเกิดขึ้นได้อย่างแน่นอน
นายชัยวุฒิกล่าวว่า ขอบคุณกระทรวง พม. และเครือข่ายทุกคนที่มาร่วมงานกันเพื่อสร้างอาสาสมัครดิจิทัลซึ่งเป็นเครือข่ายคนรุ่นใหม่ โดยเราจะอบรมให้ทักษะความรู้ด้านเทคโนโลยีดิจิทัลและนําไปใช้ประโยชน์ รวมถึงการสร้างอาชีพ การแก้ไขปัญหาต่างๆ ในสังคม ซึ่งความร่วมมือนี้จะทําให้เครือข่ายของเราเข้มแข็งและเกิดประโยชน์ต่อการพัฒนาเศรษฐกิจดิจิทัลในประเทศของเราต่อไป
รัฐบาลไทย-ข่าวทำเนียบรัฐบาล-ไทยเข้าร่วมการประชุมรัฐมนตรีความมั่นคงอาหารเอเปค 2564 พร้อมเป็นเจ้าภาพในปี 2565 เตรียมผลักดันการขับเคลื่อนการสร้างความมั่นคงอาหารและการเกษตรที่ยั่งยืนในเอเปค การขับเคลื่อนนโยบาย 3S
วันพฤหัสบดีที่ 19 สิงหาคม 2564
ไทยเข้าร่วมการประชุมรัฐมนตรีความมั่นคงอาหารเอเปค 2564 พร้อมเป็นเจ้าภาพในปี 2565 เตรียมผลักดันการขับเคลื่อนการสร้างความมั่นคงอาหารและการเกษตรที่ยั่งยืนในเอเปค การขับเคลื่อนนโยบาย 3S
ไทยเข้าร่วมการประชุมรัฐมนตรีความมั่นคงอาหารเอเปค 2564 พร้อมเป็นเจ้าภาพในปี 2565
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย ดร.ทองเปลว กองจันทร์ ปลัดกระทรวงเกษตรและสหกรณ์ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายฉันทานนท์ วรรณเขจร เลขาธิการสํานักงานเศรษฐกิจการเกษตร ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ และผู้บริหารในสังกัดกระทรวงเกษตรฯ เข้าร่วมการประชุมรัฐมนตรีความมั่นคงอาหารเอเปค 2564 Food Security Roadmap Towards 2030 ผ่านระบบออนไลน์โดยการประชุมรัฐมนตรีความมั่นคงทางอาหารเอเปค ในปี 2564 นี้ ประเทศไทยเห็นชอบทั้ง 2 เรื่อง ได้แก่ 1) ร่างแถลงการณ์การประชุมรัฐมนตรีความมั่นคงอาหารเอเปค ครั้งที่ 6 ซึ่งมีความสอดคล้องกับนโยบายความมั่นคงอาหารของไทย และ BCG โมเดล (หรือเศรษฐกิจชีวภาพ เศรษฐกิจหมุนเวียน เศรษฐกิจสีเขียวในภาคเกษตร) และ 2) แผนงานความมั่นคงอาหารเอเปคมุ่งสู่ปี ค.ศ. 2030 โดยมีสาระสําคัญ 6 ประเด็น ประกอบด้วย 1) เทคโนโลยีดิจิทัล และนวัตกรรม 2) ผลิตภาพ 3) ความครอบคลุม 4) ความยั่งยืน 5) ความเป็นหุ้นส่วนระหว่างภาครัฐและเอกชน และ 6) การกําหนดเป้าหมายที่ชาญฉลาดในการดําเนินการตามแผนงานความมั่นคงอาหารเอเปคมุ่งสู่ปี ค.ศ. 2030
นอกจากนี้ ประเทศไทยยังได้เตรียมตัวเป็นเจ้าภาพจัดการประชุมรัฐมนตรีเอเปคความมั่นคงอาหาร ในปี 2565 และการประชุมที่เกี่ยวข้อง ซึ่งประเทศไทยในฐานะเจ้าภาพในปีหน้า จะมีผลลัพธ์ที่เป็นรูปธรรมจากการจัดการประชุมดังกล่าว คือ 1) การจัดทําปฏิญญารัฐมนตรีความมั่นคงอาหาร เพื่อแสดงเจตนารมณ์ร่วมกันในการผลักดันการขับเคลื่อนการสร้างความมั่นคงอาหารและการเกษตรที่ยั่งยืนในเอเปค และ 2) การจัดทําแผนปฏิบัติการภายใต้แผนงานความมั่นคงอาหารมุ่งสู่ปี ค.ศ. 2030 โดยกระทรวงเกษตรฯ จะผลักดันการขับเคลื่อนนโยบาย 3S (Safety Security Sustainability) ของภาคเกษตรเพื่อส่งเสริมระบบอาหารให้มีความยั่งยืน ผลักดันเทคโนโลยีเกษตรและนวัตกรรมที่เชื่อมโยงการพัฒนาฐานข้อมูลด้วยระบบ Big Data ด้านดิน น้ํา การเปลี่ยนแปลงสภาพภูมิอากาศ และโรคระบาดของพืชและสัตว์ เป็นต้น รวมถึงผลักดันการเพิ่มโอกาสในการเข้าถึงเศรษฐกิจดิจิทัล โดยยึดหลักความสอดคล้องกับการขับเคลื่อนภาคเกษตรด้วย BCG Model รวมถึงแนวคิดของ UN ในการปรับเปลี่ยนระบบอาหารทั้งระบบ เพื่อเสริมสร้างความมั่นคงอาหารและโภชนาการของโลก (2021 UN Food System Summit)
รัฐบาลไทย-ข่าวทำเนียบรัฐบาล-ครม. เห็นชอบตาม พม. ต่อวาระอีก 3 ปี ให้นายวันชัย รุจนวงศ์ ผู้แทนไทยด้านสิทธิเด็กใน ACWC
วันพฤหัสบดีที่ 7 เมษายน 2565
ครม. เห็นชอบตาม พม. ต่อวาระอีก 3 ปี ให้นายวันชัย รุจนวงศ์ ผู้แทนไทยด้านสิทธิเด็กใน ACWC
ครม. เห็นชอบตาม พม. ต่อวาระอีก 3 ปี ให้นายวันชัย รุจนวงศ์ ผู้แทนไทยด้านสิทธิเด็กใน ACWC
วันที่ 6 เม.ย. 65 นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวงการพัฒนาสังคมและความมั่นคงของมนุษย์ (พม.) เปิดเผยว่า วานนี้ (5 เม.ย. 65) คณะรัฐมนตรีมีมติเห็นชอบตามที่กระทรวง พม. เสนอเรื่องการต่อวาระการดํารงตําแหน่งของนายวันชัย รุจนวงศ์ ผู้แทนไทยในคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก (ASEAN Commission on the Promotion and Protection of the Rights of Women and Children: ACWC) ในฐานะผู้เชี่ยวชาญด้านสิทธิเด็ก ต่ออีก 1 วาระ เป็นเวลา 3 ปี (วาระตั้งแต่วันที่ 7 เมษายน 2565 ถึงวันที่ 6 เมษายน 2568)
นางสาวแรมรุ้ง กล่าวต่อไปว่า สืบเนื่องจากการที่นายวันชัย รุจนวงศ์ ผู้แทนไทยด้านสิทธิเด็กใน ACWC จะหมดวาระการดํารงตําแหน่ง (วาระที่ 2) ในวันที่ 7 เมษายน 2565 ดังนั้น กระทรวง พม. ในฐานะส่วนราชการเจ้าของเรื่อง จึงได้แต่งตั้งคณะกรรมการคัดเลือกผู้แทนไทยใน ACWC เพื่อดําเนินการเกี่ยวกับการคัดเลือก รวมทั้งพิจารณาการดํารงตําแหน่งต่อของผู้แทนไทย ในกรณีที่เห็นว่าจําเป็นและเหมาะสม ทั้งนี้ คณะกรรมการคัดเลือกผู้แทนไทยใน ACWC ได้มีการประชุมพิจารณาเรื่องดังกล่าวและมีมติเห็นชอบให้นายวันชัย รุจนวงศ์ ดํารงตําแหน่งต่ออีก 1 วาระดังกล่าวข้างต้น เนื่องจากนายวันชัย รุจนวงศ์ มีผลงานที่โดดเด่นและเป็นที่ประจักษ์มาอย่างต่อเนื่อง ดังนั้น การต่อวาระการดํารงตําแหน่งดังกล่าว จะทําให้การดําเนินงานต่าง ๆ ในนามประเทศไทยที่นายวันชัย รุจนวงศ์ ได้ริเริ่มและวางแผนการดําเนินงานไว้แล้ว มีความต่อเนื่องและเป็นไปตามแผนที่กําหนด นอกจากนี้ นายวันชัย รุจนวงศ์ เป็นผู้มีความรู้ ความสามารถ และความเชี่ยวชาญด้านสิทธิเด็กที่ได้รับการยอมรับทั้งในระดับประเทศ ภูมิภาค และนานาชาติ อีกทั้งหลักการการพิจารณาต่ออายุผู้แทนไทยให้ดํารงตําแหน่งต่อไปดังกล่าว เป็นไปตามขอบเขตและอํานาจหน้าที่ของ ACWC ฉบับปี 2563
นางสาวแรมรุ้ง กล่าวเพิ่มเติมว่า ทั้งนี้ คณะรัฐมนตรีจึงได้ปรึกษาหารือและมีมติเห็นชอบเรื่องดังกล่าวตามที่กระทรวง พม. เสนอ รวมทั้งให้รัฐมนตรีว่าการกระทรวง พม. ในฐานะรัฐมนตรีที่รับผิดชอบด้านสวัสดิการสังคมและการพัฒนาของประเทศไทย มีหนังสือแจ้งเรื่องการต่อวาระการดํารงตําแหน่งดังกล่าว ไปยังสํานักเลขาธิการอาเซียน ในโอกาสแรกภายหลังจากคณะรัฐมนตรีได้มีมติเห็นชอบเป็นที่เรียบร้อยแล้ว
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.อุบลราชธานี
วันศุกร์ที่ 15 ตุลาคม 2564
นายกรัฐมนตรี ตรวจราชการ จ.อุบลราชธานี
วันศุกร์ที่ 15 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (15 ต.ค.64) พลเอก ประยุทธ์ จันทร์โอชา นายกรัฐมนตรี ลงพื้นที่ตรวจราชการ จ.อุบลราชธานี โดยติดตามแนวทางการบริหารจัดการน้ํา เยี่ยมชมการดําเนินงานของโรงเรียนวัดป่าศรีแสงธรรม ซึ่งปลูกฝังแนวคิดเศรษฐกิจพอเพียงและเสริมสร้างความรู้คู่คุณธรรม พร้อมทั้งบูรณาการเรื่องสิ่งแวดล้อมสอดคล้องกับบริบทของชุมชนคือพลังงานและการเกษตร จนปัจจุบันได้ชื่อว่าเป็นโรงเรียนพลังงานทดแทนต้นแบบ และเยี่ยมชมโครงการพระราชทานโคก หนอง นา แห่งน้ําใจและความหวัง ซึ่งเป็นความร่วมมือของภาครัฐและชุมชนในการสร้างศูนย์การเรียนรู้ให้เกษตรกรและประชาชนประกอบสัมมาชีพตามแนวทางศาสตร์พระราชา เป็นตัวอย่างของการใช้วัดและโรงเรียนเป็นฐานในการพัฒนาชุมชนอย่างแท้จริง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ เชื่อมั่นการจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ของไทยนี้ จะประสบความสำเร็จ เป็นโอกาสให้โลกหาแนวทางร่วมกันแก้ไขปัญหา นำเสนอนวัตกรรม มาตรการทางการแพทย์สำคัญเพื่ออนาคต
วันเสาร์ที่ 20 สิงหาคม 2565
นายกฯ เชื่อมั่นการจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ของไทยนี้ จะประสบความสําเร็จ เป็นโอกาสให้โลกหาแนวทางร่วมกันแก้ไขปัญหา นําเสนอนวัตกรรม มาตรการทางการแพทย์สําคัญเพื่ออนาคต
นายกฯ เชื่อมั่นการจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ของไทยนี้ จะประสบความสําเร็จ เป็นโอกาสให้โลกหาแนวทางร่วมกันแก้ไขปัญหา นําเสนอนวัตกรรม มาตรการทางการแพทย์สําคัญเพื่ออนาคต
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชื่อมั่นว่าด้วยศักยภาพ และความร่วมมือของทุกฝ่ายจะเป็นเจ้าภาพจัดการประชุมเอเปคและการประชุมอื่น ๆ ที่เกี่ยวข้อง ได้อย่างเรียบร้อย เหมาะสม และบรรลุวัตถุประสงค์ที่ตั้งไว้ รวมทั้ง ไทยพร้อมต้อนรับ รัฐมนตรีสาธารณสุขจากเขตเศรษฐกิจเอเปคเข้าร่วมการประชุม APEC Health Week
โฆษกประจําสํานักนายกรัฐมนตรี กล่าวว่า ในช่วงที่ ประเทศไทย เป็นเจ้าภาพจัดการประชุมเอเปค 2565 นี้ ไทยได้รับเกียรติให้เป็น เจ้าภาพการจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ซึ่งจัดขึ้นภายใต้หัวข้อ “เปิดกว้างสร้างสัมพันธ์กับภาคี เชื่อมโยงกันกับโลก สู่สมดุลระหว่างสาธารณสุขและเศรษฐกิจ” (Open to Partnership. Connect with the World. Balance Health and the Economy.) ซึ่งถือเป็นการจัดประชุมด้านสาธารณสุขครั้งแรกของประเทศไทย (APEC Health Week) ระหว่างวันที่ 22-26 สิงหาคม 2565 ที่โรงแรมมิลเลนเนียม ฮิลตัน กรุงเทพฯ
โดยมีผู้เข้าร่วมประชุมระดับรัฐมนตรีสาธารณสุขจากเขตเศรษฐกิจเอเปค เข้าร่วมทั้งในรูปแบบ On-site และ Online รวมถึงมีผู้นําระดับสูงของหน่วยงานระหว่างประเทศ ได้แก่ เลขาธิการอาเซียน, ผู้อํานวยการบริหารสํานักงานเลขาธิการเอเปค และมีข้าราชการระดับสูงและภาคเอกชนเข้าร่วมประชุมอีกกว่า 150 คน
ซึ่งในโอกาสนี้ โฆษกประจําสํานักนายกรัฐมนตรี ยังกล่าวว่า การประชุมนี้จะเป็นโอกาสให้ไทยนําเสนอศักยภาพด้านการแพทย์และสาธารณสุข ซึ่งมีมาตรฐานได้รับการยอมรับ ต่อยอดในการขับเคลื่อนประเทศสู่การเป็นศูนย์กลางด้านสุขภาพ (Medical Hub) นําเสนอจุดเด่นของไทย อาทิ การให้บริการทางการแพทย์ที่มีศักยภาพสูง มีชื่อเสียงและดึงดูดชาวต่างชาติ (Magnets) การท่องเที่ยวทางการแพทย์ เช่น การนวดรักษา การนวดกดจุด สปา รวมถึงการนําเสนอผลิตภัณฑ์คุณภาพสูงเพื่อการดูแลสุขภาพ (High Products Hub) เป็นต้น
“นายกรัฐมนตรีเชื่อมั่นในความร่วมมือและศักยภาพของไทยจะสามารถจัดงานได้อย่างเรียบร้อยสมเกียรติ ได้รับการยอมรับ โดยเชื่อว่าการเป็นเจ้าภาพ APEC Health Week 2022 ของไทยในช่วงเวลาที่โลกกําลังเผชิญกับความท้าทายหลายประการนี้ จะเป็นโอกาสให้ที่ประชุมได้นําเสนอแนวทางการขับเคลื่อนด้านการแพทย์และการสาธารณสุขในรูปแบบเทคโนโลยีและนวัตกรรม ที่ก้าวหน้าทันสมัย เพื่อทุกฝ่ายจะได้ร่วมกันสร้างความสมดุลระหว่างสาธารณสุขและเศรษฐกิจ เดินหน้าฟื้นฟูเศรษฐกิจที่ยั่งยืน และครอบคลุม” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลสวน “คุณหญิงสุดารัตน์" คิดแต่นโยบายทิพย์ ทำไม่ได้ และไม่ควรทำ แนะส่งเสริมให้ประชาชนออมเงินใช้ยามชราแทน แจงนายกฯ มุ่งทำงานแก้ปัญหาให้ประชาชน ไม่ขอตรวจสอบให้เสียเวลา
วันศุกร์ที่ 7 มกราคม 2565
โฆษกรัฐบาลสวน “คุณหญิงสุดารัตน์" คิดแต่นโยบายทิพย์ ทําไม่ได้ และไม่ควรทํา แนะส่งเสริมให้ประชาชนออมเงินใช้ยามชราแทน แจงนายกฯ มุ่งทํางานแก้ปัญหาให้ประชาชน ไม่ขอตรวจสอบให้เสียเวลา
โฆษกรัฐบาลสวน “คุณหญิงสุดารัตน์" คิดแต่นโยบายทิพย์ ทําไม่ได้ และไม่ควรทํา แนะส่งเสริมให้ประชาชนออมเงินใช้ยามชราแทน แจงนายกฯ มุ่งทํางานแก้ปัญหาให้ประชาชน ไม่ขอตรวจสอบให้เสียเวลา
วันที่ 7 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธุ์ ประธานพรรคไทยสร้างไทย ระบุว่า บํานาญประชาชนเดือนละ 3,000 บาท พรรคไทยสร้างไทยสร้างขึ้นเพื่อรองรับสังคมผู้สูงวัยที่ยากจนให้มีรายได้เพียงพอต่อการยังชีพ อยู่อย่างมีศักดิ์ศรี และลดภาระลูกหลานในการดูแลบุพการี ถ้าเป็นนายกรัฐมนตรีทําได้แน่นอนทันที พร้อมทั้งท้าให้ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ลาออกแล้วจะทําให้ดูว่า ในที่สุดคุณหญิงสุดารัตน์ก็ยอมรับเสียทีว่าอยากจะเป็นนายกรัฐมนตรี แต่ตนรู้สึกผิดหวังแนวนโยบายของพรรคไทยสร้างไทย เพราะนโยบายบํานาญประชาชน 3,000 บาทนั้นเหมือนเป็นนโยบายทิพย์ ทําให้เกิดขึ้นจริงได้ยาก น่าจะส่งเสริมให้ประชาชนออมเงินจะดีกว่า ทั้งนี้ ที่ผ่านมาเคยมีคนเสนอเข้ามาที่กระทรวงการคลังหลายครั้ง แต่โดยหลักการแล้ว การให้เงินบํานาญประชาชนทุกคน 3,000 บาทนั้นทําไม่ได้ และไม่ควรทํา เพราะจะสร้างภาระต่องบประมาณรัฐอย่างมหาศาล เนื่องจากประเทศไทยเข้าสู่สังคมผู้สูงอายุแล้ว ดังนั้น นายกรัฐมนตรีจึงแนะนําให้ประชาชนทุกช่วงวัยรู้จักการออมเพื่อความมั่นคงระยะยาว ซึ่งกระทรวงการคลังได้รับนโยบายของนายกรัฐมนตรี โดยส่งเสริมการออมเงินในทุกกลุ่มอาชีพ เช่น กลุ่มแรงงานมีการออมเงินในระบบประกันสังคม ข้าราชการมีการออมเงินในกองทุนบําเหน็จบํานาญข้าราชการ (กบข.) นอกจากนี้ยังมีการกองทุนการออมแห่งชาติ (กอช.) สําหรับผู้ประกอบอาชีพอิสระทุกคน และกองทุนสํารองเลี้ยงชีพ เป็นต้น เพื่อเป็นหลักประกันความมั่นคงให้กับชีวิตในวัยเกษียณว่าจะได้รับบํานาญที่พอใช้ในวัยสูงอายุ ถือเป็นแนวทางที่รัฐบาลทั่วโลกดําเนินการ
“นายกฯ ให้ความสําคัญในการบริหารประเทศและปัญหาของประชาชน ซึ่งขณะนี้รัฐบาลกําลังทํางานอย่างเต็มความสามารถในการบริหารสถานการณ์โควิด-19 ทั้งการควบคุมและป้องกันการแพร่ระบาด การเตรียมพร้อมระบบรักษา สถานพยาบาล ยา เวชภัณฑ์ และการพัฒนาวัคซีนโควิด-19 โดยคนไทย โดยในทุกสัปดาห์นายกฯ ยังนําข้อมูลสถานการณ์เศรษฐกิจไทยและเศรษฐกิจโลกแจ้งให้ที่ประชุม ครม.ทราบ เพื่อร่วมกันกําหนดมาตรการบรรเทาความดือดร้อนประชาชน และกระตุ้นเศรษฐกิจ ดังนั้น นายกฯ คงไม่มีเวลาไปสนใจตรวจสอบนโยบายทิพย์ที่คุณหญิงสุดารัตน์เสนอ เพราะมีแต่จะเสียเวลากับนโยบายที่ไม่สามารถนํามาปฏิบัติได้จริงเปล่าๆ” นายธนกร กล่าว
----------------------
รัฐบาลไทย-ข่าวทำเนียบรัฐบาล- เสี่ยเฮ้ง ดัน โครงการช่วย SMEs ผ่านครม. ทุ่ม 3 หมื่น 7 พันล้าน อุดหนุนค่าจ้าง หัวละ 3,000
วันอังคารที่ 19 ตุลาคม 2564
เสี่ยเฮ้ง ดัน โครงการช่วย SMEs ผ่านครม. ทุ่ม 3 หมื่น 7 พันล้าน อุดหนุนค่าจ้าง หัวละ 3,000
ครม. เห็นชอบ โครงการส่งเสริมและรักษาระดับการจ้างงานในธุรกิจ SMEs สถานประกอบการเริ่มลงทะเบียนร่วมโครงการฯ 20 ต.ค. 64 ที่เว็บไซต์ “ส่งเสริมการจ้างงานเอสเอ็มอี.doe.go.th”
วันที่ 19 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า คณะรัฐมนตรีมีมติเห็นชอบโครงการส่งเสริมและรักษาระดับการจ้างงานในธุรกิจ SMEs ตามที่กระทรวงแรงงานเสนอ โดยรัฐบาลจะจ่ายเงินอุดหนุนให้แก่นายจ้างเพื่อรักษาการจ้างงานในอัตรา 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือน ในเดือนพฤศจิกายน 2564 -มกราคม 2565 แก่ผู้เข้าร่วมโครงการฯที่เป็นนายจ้างภาคเอกชนที่อยู่ในระบบประกันสังคม (ฐานข้อมูลประกันสังคม ม.33 สถานะ Active) ที่มีลูกจ้างรวมทุกสาขาไม่เกิน 200 คน ณ วันที่ 16 ตุลาคม 2564 โดยที่นายจ้างจะต้องรักษาระดับการจ้างงานไม่ต่ํากว่าร้อยละ 95 ในระหว่างเข้าร่วมโครงการฯ หากไม่สามารถรักษาระดับการจ้างงานให้ไม่ต่ํากว่าร้อยละ 95 จะไม่ได้รับเงินอุดหนุนในเดือนนั้น และกรณีนายจ้างมีการจ้างงานเพิ่มขึ้นจากยอดการจ้างงาน ณ วันที่ 16 พฤศจิกายน 2564 จะได้รับเงินอุดหนุนเพิ่มตามจํานวนการจ้างงานจริงไม่เกินร้อยละ 5 ทั้งนี้นายจ้างจะต้องจ่ายค่าจ้างไม่ต่ํากว่าอัตราค่าจ้างขั้นต่ําของแต่ละจังหวัดตามประกาศคณะกรรมการค่าจ้างฯ
“ธุรกิจในกลุ่ม SMEs คือ กระดูกสันหลังของการจ้างงานในประเทศไทย โดยกว่าร้อยละ 88.88 คือ "การจ้างงานคนไทย" พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน เห็นถึงความจําเป็นที่ประเทศไทยจะต้องมีนโยบายรักษาระดับการจ้างงานและส่งเสริมการจ้างงานใหม่ จึงมอบหมายกระทรวงแรงงานดําเนินโครงการส่งเสริมและรักษาระดับการจ้างงานในธุรกิจ SMEs เพื่อลดปัญหาการว่างงาน โดยให้นายจ้างรักษาระดับการจ้างงานเพื่อช่วยเหลือลูกจ้างสัญชาติไทยในธุรกิจ SMEs ไม่ให้ถูกเลิกจ้าง ได้มีงานทํา มีรายได้ต่อเนื่อง และได้รับโอกาสในการจ้างงานเพิ่มขึ้น อีกทั้งเพื่อเสริมสภาพคล่อง ฟื้นฟูกิจการสร้างความแข็งแรงในธุรกิจ SMEs ให้ดําเนินกิจการได้ต่อเนื่อง ซึ่งโครงการฯนี้จะช่วยเหลือผู้ประกอบการในการส่งเสริมและรักษาการจ้างงาน ตลอดจนสร้างความแข็งแรงให้แก่สถานประกอบการขนาดเล็ก-กลางได้ถึง 394,621 แห่ง อุดหนุนค่าจ้างผู้ประกันตนสัญชาติไทยได้ 4,034,590 คน เป็นเงิน 36,311,310,000 บาท ส่งเสริมการจ้างงานใหม่ ในเดือนที่ 2 และ 3 สูงสุด 201,730 ราย เป็นเงิน 1,210,380,000 บาท รวมงบประมาณที่จะช่วยเหลือธุรกิจ SMEs ทั้งสิ้น 37,521,690,000 บาท” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับนายจ้าง/สถานประกอบการที่ต้องการร่วมโครงการฯ สามารถลงทะเบียนผ่านระบบออนไลน์ ได้ที่เว็บไซต์ ส่งเสริมการจ้างงานเอสเอ็มอี.doe.go.th ตั้งแต่วันที่ 20 ตุลาคม - 20 พฤศจิกายน 2564 พร้อมแนบเอกสาร ดังนี้ 1.สําเนาสมุดบัญชีธนาคาร 2.กรณีมอบอํานาจแนบหนังสือมอบอํานาจ/สําเนาบัตรประจําตัวประชาชนผู้มอบและผู้รับมอบอํานาจ เจ้าหน้าที่จะแจ้งผลการอนุมัติเข้าร่วมโครงการที่เว็บไซต์ดังกล่าวภายใน 5 วันทําการนับจากวันที่ลงทะเบียน
ทั้งนี้ ผู้สนใจที่ต้องการสอบถามข้อมูลเพิ่มเติมสามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-‘ก.แรงงาน’ มอบเครื่องบริโภคแก่ ‘แคมป์คนงานก่อสร้าง 14 บริษัท’
วันพฤหัสบดีที่ 1 กรกฎาคม 2564
‘ก.แรงงาน’ มอบเครื่องบริโภคแก่ ‘แคมป์คนงานก่อสร้าง 14 บริษัท’
‘ก.แรงงาน’ มอบเครื่องบริโภคแก่ ‘แคมป์คนงานก่อสร้าง 14 บริษัท’
วันนี้(1 ก.ค. 64)เวลา13.00น.นายสุชาติชมกลิ่นรัฐมนตรีว่าการกระทรวงแรงงานมอบหมายให้นางสาวบุปผาเรืองสุดผู้ตรวจราชการกระทรวงแรงงานและเจ้าหน้าที่กระทรวงแรงงานนําของบริจาคจาก บริษัทเจริญโภคภัณฑ์อาหารจํากัด(มหาชน)บริษัทไทยยูเนี่ยนกรุ๊ปจํากัด(มหาชน)บริษัทในเครือ แสงทอง-อัคราบริษัทกรุงไทยผลิตภัณฑ์อาหารจํากัดและบริษัททีเทคดีเวลลอปเม้นท์จํากัดซึ่งประกอบด้วยปลากระป๋อง13,500กระป๋องไข่ไก่29,250ฟองข้าวสาร44 กระสอบและน้ําดื่ม290แพ็คไปมอบให้กับแคมป์คนงานก่อสร้างของบริษัท เสาเอกเด็คโคบิลด์จํากัดบริษัทช.รุ่งเลิศกรุ๊ปจํากัดห้างหุ้นส่วนจํากัดรวมชัยสถาปัตย์ห้างหุ้นส่วนจํากัดจินตนาขนส่งห้างหุ้นส่วนจํากัดบุญทูลกิจการก่อสร้างบริษัทนุชและณัฐการก่อสร้างจํากัดบริษัทเอสเอสเคดีการก่อสร้างจํากัดบริษัทเอ.เอส.แอสโซซิเอทเอนยิเนียริ่ง(1964)จํากัดบริษัทกานดาพร็อพเพอร์ตี้จํากัดบริษัท7มกราจํากัดห้างหุ้นส่วนจํากัดBPFเอ็นจิเนียริ่งบริษัทเค.อาร์.ซี.เอ็นจิเนียริ่งจํากัดบริษัทฑีฆาก่อสร้างจํากัด และ กลุ่มในเครือบริษัทอัครบ้านและที่ดิน ณ สมาคมอุตสาหกรรมก่อสร้างไทยในพระบรมราชูปถัมภ์
+++++++++++++++++++
กองเผยแพร่และประชาสัมพันธ์
1กรกฎาคม2564
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมเปิดการประชุมระดับชาติว่าด้วยธุรกิจกับสิทธิมนุษยชน ครั้งที่ ๕
วันเสาร์ที่ 18 ธันวาคม 2564
รัฐมนตรีว่าการกระทรวงยุติธรรม ร่วมเปิดการประชุมระดับชาติว่าด้วยธุรกิจกับสิทธิมนุษยชน ครั้งที่ ๕
รัฐมนตรีว่าการกระทรวงยุติธรรม ร่วมเปิดการประชุมระดับชาติว่าด้วยธุรกิจกับสิทธิมนุษยชน ครั้งที่ ๕ ภายใต้ประเด็นการตรวจสอบสิทธิมนุษยชนอย่างรอบด้าน (Human Rights Due Diligence: HRDD)
ในวันศุกร์ที่ ๑๗ ธันวาคม ๒๕๖๔ ระหว่างเวลา ๑๓.๐๐ – ๑๗.๐๐ น. กระทรวงยุติธรรม โดยกรมคุ้มครองสิทธิและเสรีภาพ (กองสิทธิมนุษยชนระหว่างประเทศ) ร่วมกับ กรมยุโรป กระทรวงการต่างประเทศ คณะผู้แทนสหภาพยุโรปประจําประเทศไทย โครงการพัฒนาแห่งสหประชาชาติ สมาคมเครือข่ายโกลบอลคอมแพ็กแห่งประเทศไทย และสมาพันธ์เอสเอ็มอีไทย จัดการประชุมระดับชาติว่าด้วยธุรกิจกับสิทธิมนุษยชน ครั้งที่ ๕ ภายใต้ประเด็นการตรวจสอบสิทธิมนุษยชนอย่างรอบด้าน (Human Rights Due Diligence: HRDD) ผ่านระบบ Zoom Webinar โดยมีผู้เข้าร่วมประชุมฯ ประกอบด้วยผู้แทนภาคธุรกิจ จํานวนประมาณ ๑๘๐ คน เข้าร่วม ทั้งนี้ การประชุมฯ มีวัตถุประสงค์เพื่อสร้างความตระหนักรู้และความเข้าใจให้กับภาคธุรกิจเกี่ยวกับแนวคิดการตรวจสอบสิทธิมนุษยชนอย่างรอบด้าน แลกเปลี่ยนแนวคิดและประสบการณ์ในการตรวจสอบสิทธิมนุษยชนอย่างรอบด้าน เรียนรู้แนวปฏิบัติที่ดี (Good Practice) และข้อท้าทายในการดําเนินการตรวจสอบสิทธิมนุษยชนอย่างรอบด้าน ตลอดจนวิเคราะห์แนวโน้มกระแสโลกและทิศทางการขับเคลื่อนการตรวจสอบสิทธิมนุษยชนอย่างรอบด้านในประเทศไทย
สําหรับการประชุมในวันนี้ได้รับเกียรติจากนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานกล่าวเปิดงาน ร่วมกับผู้แทนระดับสูงจากองค์กรร่วมจัด นอกจากนั้น ยังได้รับเกียรติจากผู้เชี่ยวชาญ ผู้แทนภาคธุรกิจ รวมถึงผู้แทนรัฐบาลทั้งจากประเทศไทยและต่างประเทศ ร่วมเป็นวิทยากรแลกเปลี่ยนมุมมอง แนวทาง และแน้วโน้มการตรวจสอบสิทธิมนุษยชนอย่างรอบด้านทั้งในระดับสากล และของประเทศไทย เพื่อให้ผู้เข้าร่วมการประชุมฯ ได้ตระหนักและเตรียมความพร้อมในการพัฒนาองค์กรเพื่อรองรับการตรวจสอบสิทธิมนุษยชนรอบด้านต่อไป
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 10 กันยายน 2564​ พบพนักงานติดเชื้อไวรัส COVID-19 จำนวน​ 10 ราย
วันศุกร์ที่ 10 กันยายน 2564
ประกาศ ขสมก. ประจําวันที่ 10 กันยายน 2564​ พบพนักงานติดเชื้อไวรัส COVID-19 จํานวน​ 10 ราย
ประกาศ ขสมก. ประจําวันที่ 10 กันยายน 2564​ พบพนักงานติดเชื้อไวรัส COVID-19 จํานวน​ 10 ราย
1) พนักงานขับรถโดยสารปรับอากาศ สาย 20 เพศชาย อายุ 32 ปี
2) พนักงานเก็บค่าโดยสารรถธรรมดา สาย 178 เพศหญิง อายุ 28 ปี
3) พนักงานขับรถโดยสารปรับอากาศ สาย 22 เพศชาย อายุ 33 ปี
4) หัวหน้ากลุ่มงานปฏิบัติการเดินรถ 1 เขตการเดินรถที่ 2 เพศชาย อายุ 49 ปี
5) พนักงานเก็บค่าโดยสารรถธรรมดา สาย 22 เพศหญิง อายุ 25 ปี
6) พนักงานขับรถโดยสารปรับอากาศ สาย 145 เพศชาย อายุ 56 ปี
7) พนักงานเก็บค่าโดยสารรถธรรมดา สาย 50 เพศหญิง อายุ 46 ปี
8) นายท่าปล่อยรถโดยสาร สาย 136 และสาย 205 เพศชาย อายุ 48 ปี
9) พนักงานเก็บค่าโดยสารรถธรรมดา สาย 70 เพศหญิง อายุ 31 ปี
10) พนักงานขับรถโดยสารธรรมดา สาย 70 เพศชาย อายุ 33 ปี